Indhold

# Installation af den indbyggede hjælp

Instruktionerne for at installere den indbyggede hjælp afhænger af, hvilken metode der bruges til at installere LibreOffice på din enhed. I forhold til denne guide, overvej følgende to tilgange:

1. Installation ved hjælp af de officielle binærfiler hentet fra LibreOffice download-siden.

2. Installation ved hjælp af tredjeparts-arkiver. Dette er hovedsagelig tilfældet for Linux-operativsystemer, som vedligeholder deres egne pakker.

Denne guide giver instruktion om installation af den indbyggede hjælp for pakker leveret af Ubuntu og Fedora. Hvis din installationsmetode ikke er dækket her, så kontakt dem der vedligeholder de pakker, som er installeret på dit system.

## Installation fra den officielle download-side

Instruktionerne i denne del passer til, når LibreOffice blev installeret med de officielle binærfiler. Følge skridtene nedenfor for at hente installationsfilen til den indbyggede offline-hjælp.

1. Besøg LibreOffice downlad-siden.

2. Sørg for at dit nuværende operativsystem er valgt i Vælg dit operativsystem-sektionen.

3. Klik på linket Hjælp til offline-brug og gem den binære fil på din enhed.

Før du klikker på linket Hjælp til offline-brug, se efter at det ønskede sprog er valgt. Klik på behøver et andet sprog hvis du ønsker et andet sprog.

### Windows

Åbn stedet hvor den binære .msi-fil blev hentet til, og kør installationsprogrammet (dobbeltklik på det). Følg instruktionerne.

### MacOS

Åbn stedet hvor den binære .dmg-fil blev hentet til, og kør installationsprogrammet (dobbeltklik på det). Når installationsvinduet kommer frem, træk og slip LibreOffice-ikonet på Programmer-ikonet.

### DEB-installationsprogram

Installationsprogrammet .deb er beregnet til Ubuntu-baserede Linux-distributioner og er tilgængelig som en .tar.gz komprimeret fil.

Hent .tar.gz-filen til din enhed og pak den ud. .deb-filen vil være i en mappe med navnet DEBS.

Åbn Terminal-programmet, brug cd-kommandoen til at navigeret til den mappe, hvor .deb-filen er placeret, og kør den følgende kommando:

$ sudo dpkg -i libobasis7.6-da-help_7.6.4.1-1_amd64.deb

Navnet på den hentede fil indeholder versionsnummeret, derfor kan det aktuelle filnavn afvige fra ovenstående eksempel.

### RPM-installationsprogram

Installationsprogrammet .rpm er beregnet til Red Hat-baserede Linux-distributioner og er tilgængeligt som en .tar.gz komprimeret fil.

Hent .tar.gz-filen til din enhed og pak den ud. .rpm-filen vil være i en mappe med navnet RPMS.

Åbn Terminal-programmet, brug cd-kommandoen til at navigere til mappen, hvor .rpm-filen er placeret, og kør følgende kommando:

$ sudo rpm -i libobasis7.6-da-help-7.6.4.1-1.x86_64.rpm

Efter installation, genstart LibreOffice for at kunne bruge den indbyggede hjælp.

## Installation fra tredjeparts-arkiver

Linux-distributioner har normalt deres egne LibreOffice-pakker, derfor afhænger metoden til at installere den indbyggede hjælp af distributionen.

Her følge installationsinstruktioner for hjælpepakkerne leveret af Ubuntu og Fedora.

### Ubuntu-baserede distributioner

Åbn Terminal-programmet og udfør følgende kommando (eksemplet nedenfor installerer indbygget hjælp for da = dansk):

$ sudo apt install libreoffice-help-da

### Fedora

Åbn Terminal-programmet og udfør følgende kommando (eksemplet nedenfor installerer indbygget hjælp for da = dansk):

$ sudo dnf install libreoffice-langpack-da

### Snap-pakker

LibreOffice Snap-pakken er leveret med forhåndsinstallation af den indbyggede hjælp på mange sprog.

Relaterede emner

LibreOffice-hjælpen

Støt os venligst!