Indhold

# Sorteringsindstillinger

Angiv flere sorteringsindstillinger som naturlig sortering, sprogindstillinger for sortering, håndtering af kolonnegrænser, placering af sorterede resultater og mere.

For at tilgå denne kommando...

#### Fra menulinen:

Vælg Data ▸ Sortér ▸ Indstillinger

#### Fra brugerfladen med faneblade:

Vælg Data ▸ Sortér ▸ (fanebladet) Indstillinger.

#### Fra værktøjslinjer:

Sortér, derefter Indstillinger-fanebladet.

## Forskel på store og små bogstaver

Sortering følger reglerne for rangordning fra dokumentets sprogindstilling. I det fleste vestlige sprogindstillinger kommer små bogstaver før store bogstaver, mens det er omvendt i andre tilfælde. For eksempel er rækkefølgen 'a', 'A', 'b', 'B' i sprogindstilling for Engelsk (USA). For dansk sprogindstilling er rækkefølgen imidlertid 'A', 'a', 'B', 'b'.

LibreOffice bruger regler for rangordning baseret på "International Components for Unicode" (ICU). For detaljeret information om den specifikke rangordning for dit dokuments sprogindstilling, besøg https://icu4c-demos.unicode.org/icu-bin/collation.html#legend.

For asiatiske sprog: Afkryds Forskel på store og små bogstaver for at bruge sammenligning på flere niveauer. Med flerniveau-sammenligning bliver elementer først sammenlignet i deres grundformer, hvor store bogstaver og diakritiske tegn ignoreres. Hvis de evalueres til at være ens, bliver der taget hensyn til deres diakritiske tegn i sammenligning på andet niveau. Hvis de stadig evalueres til at være ens, bliver der taget hensyn til store/små bogstaver, tegnbredde og japansk Kana-forskel i sammenligning på tredje niveau.

## Området indeholder række-/kolonne-etiketter

Udelader den første række eller den første kolonne i markeringen fra sorteringen. Indstillingen Retning i bunden af dialogen angiver navnet og funktionen for dette afkrydsningsfelt.

## Inkludér formater

Bevarer den aktuelle celleformatering.

## Aktiver naturlig sortering

Naturlig sortering er en algoritme, som sorterer tal, der indledes med en tekststreng, ud fra deres talværdi, frem for at sammenligne dem som ren tekst.

Eksempel: Når værdierne A1, A15, A9, A4, A5, A17, ..., A2, A13, A21 bliver sorteret i naturlig rækkefølge, bliver rækkefølgen

A1, A2, A3, A4, A5, A6, ..., A19, A20, A21.

De samme værdier sorteret uden naturlig rækkefølge bliver

A1, A11, A12, A13, ..., A19, A2, A20, A21, A3, A4, A5, ..., A9.

### Genkend decimaltegn

Når decimaltegnet indgår i et tal, som følger teksten, opfattes tallet som et decimaltal. Decimaltegnet afhænger af sprogindstillingen. Eksempel med punktum som decimaltegn (som på engelsk): A1.14, A1.2, A2.5, A10

### Decimaltegn som almindeligt tegn

Selv om decimaltegnet indgår i et tal, som følger teksten, opfattes tallet ikke som et decimaltal; i stedet behandles decimalegnet som et almindeligt tegn. For eksempel indeholder A1.14 tegnet 'A', tallet 1, tegnet '.' og tallet 14, selv hvis decimaltegnet er punktum (som på engelsk). Decimaltegnet afhænger af sprogindstillingen.

## Medtag yderkolonne(r)/række(r), der udekukkende indeholder kommentarer

Områdets yderkolonner (til sortering af rækker) eller yderrækker (til sortering af kolonner) eller et sorteringsområder sorteres som standard ikke, hvis de er tomme. Marker denne indstilling, hvis yderkolonner eller -rækker, der indeholder kommentarer, også skal sorteres.

## Medtag yderkolonne(r)/række(r), der udelukkende indeholder billeder

Områdets yderkolonner (til sortering af rækker) eller yderrækker (til sortering af kolonner) eller et sorteringsområder sorteres som standard ikke, hvis de er tomme. Marker denne indstilling, hvis yderkolonner eller -rækker, der indeholder billeder, også skal sorteres.

## Kopiér sorteringsresultatet til:

Kopierer den sorterede liste til celleområdet, som du angiver.

### Sorteringsresultater (liste over navngivne områder)

Marker et navngivet celleområde, hvor du vil vise den sorterede liste.

### Sorteringsresultater (inputfelt)

Indtast det celleområde, hvor du vil vise den sorterede liste.

## Brugerdefineret sorteringsrækkefølge

Klik her og vælg derefter den brugerdefinerede sorteringsrækkefølge, som du ønsker.

### Tilpas listen over sorteringsrækkefølge

Marker den tilpassede sorteringsrækkefølge, du vil anvende. For at definere en tilpasset sorteringsrækkefølge, vælger du LibreOffice ▸ IndstillingerFunktioner ▸ Indstillinger ▸ LibreOffice Calc ▸ Sorteringslister.

## Sprogindstilling

Vælg sprogindstillingen for sorteringsreglerne.

### Indstillinger

Vælg en sorteringsmulighed for sprogindstillingen. For eksempel, vælg "telefonbog"-muligheden for tysk for at tage hensyn til umlaut-tegn (ä, ü, osv.) ved sorteringen.

## Retning

### Top til bund (Sortér rækker)

Sorterer rækker ud fra værdierne i de aktive kolonner af det valgte område.

### Venstre mod højre (Sortér kolonner)

Sorterer kolonner ud fra værdierne i de aktive rækker af det valgte område.

Støt os venligst!